|  |  |
| --- | --- |
| EDΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ----ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΑΤΤΙΚΗΣ |  Γλυκά Νερά, 24-6-2020 Αρ. Πρωτ.: Φ.55,56/12930 |
| Ταχ. Δ/νση: Τ.Κ. - ΠόληΤηλέφωνα:Φαξ: e-mail: | Λεωφόρος Λαυρίου 150 & Ανδρίκου 415454 - Γλυκά Νερά 210-6618444 210-6618440mail@dipe-anatol.att.sch.gr |  |   **ΠΡΟΣ: ΣΧΟΛΙΚΕΣ ΜΟΝΑΔΕΣ** **Δημόσιες & Ιδιωτικές****ΚΟΙΝ: 5ο ΠΕΚΕΣ** |
| **ΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ**Βαρβάρα Βορύλλα, perivallontiki@dipe-anatol.att.sch.gr, veravorylla@sch.gr , τηλ. 6974074794**ΠΟΛΙΤΙΣΤΙΚΑ ΘΕΜΑΤΑ**Χρύσα Κουράκη, politistika@dipe-anatol.att.sch.gr, ckouraki@hotmail.gr , τηλ 6937215991 |

ΘΕΜΑ: **«Ηλεκτρονική υποβολή απολογιστικών των προγραμμάτων Σχολικών Δραστηριοτήτων (Περιβαλλοντικής Εκπαίδευσης, Αγωγής Υγείας, Πολιτιστικών Θεμάτων) για το σχολικό έτος 2019-20»**

Με την ολοκλήρωση των προγραμμάτων σχολικών δραστηριοτήτων και προκειμένου να εκδοθούν οι βεβαιώσεις παρακαλούμε για την συμπλήρωση του απολογιστικού των προγραμμάτων. Για λόγους διευκόλυνσης και, κυρίως, εξοικονόμησης πόρων (χαρτί, μελάνι κτλ.) η συμπλήρωση του απολογιστικού γίνεται ηλεκτρονικά.

Για κάθε κατηγορία προγράμματος υπάρχει διαφορετικό έντυπο απολογισμού που θα το βρείτε στους παρακάτω συνδέσμους (μπορείτε να ανοίξετε απευθείας το σύνδεσμο βάζοντας τον κέρσορα πάνω του και πατώντας το πλήκτρο Ctrl όταν εμφανιστεί το χεράκι, ή, εναλλακτικά, να τον ανοίξετε αφού τον αντιγράψετε και τον επικολλήσετε στον browser σας):

**Αγωγή Υγείας**: <https://forms.gle/1HK3nRs3djCXkTWN7>

**Περιβαλλοντική Εκπαίδευση**: <https://forms.gle/qmbeU7DCEjXoS6bc6>

**Πολιτιστικά Θέματα**:

<https://docs.google.com/forms/d/e/1FAIpQLSdG2ost3ko6DdG_wlkHN3tn88Ph7WM_0V14I3fTBos3r6Y_wQ/viewform>

**Παρακαλούμε να ακολουθήσετε τις οδηγίες της συμπλήρωσης της φόρμας που συνοδεύουν κάθε ερώτηση (π.χ. συμπλήρωση με κεφαλαία).** Αντίγραφο των στοιχείων που δηλώσατε θα σταλεί στην ηλεκτρονική διεύθυνση που θα συμπληρώσετε στη φόρμα.

Σημείωση: Η υποβολή απολογιστικού αφορά στα υποβληθέντα και εγκεκριμένα προγράμματα. Μπορείτε να επιβεβαιώσετε τα στοιχεία των προγραμμάτων που είχατε υποβάλει προς έγκριση από τον επισυναπτόμενο πίνακα των εγκεκριμένων προγραμμάτων.

Λόγω των ιδιαίτερων συνθηκών της φετινής χρονιάς, ολοκληρωμένα θεωρούνται τα προγράμματα **που έχουν υλοποιήσει τουλάχιστον το 60% των προγραμματισμένων δραστηριοτήτων και δράσεων. Σε αυτές συμπεριλαμβάνονται και όσες σχεδιάστηκαν ειδικά για την εξ' αποστάσεως εκπαίδευση σε σχέση με τα προγράμματα.**

**Παρακαλούνται να συμπληρώσουν τα στοιχεία της φόρμας ακόμη και οι εκπαιδευτικοί που δεν έχουν ολοκληρώσει το πρόγραμμά τους.**

**Πέραν της συμπλήρωσης της ηλεκτρονικής απολογιστικής φόρμας, θα πρέπει να αποσταλεί ηλεκτρονικά ένα έγγραφο (όχι απλό e-mail, αλλά διαβιβαστικό με αρ. πρωτ.) από τη Διεύθυνση του σχολείου προς τις Υπεύθυνες Σχολικών Δραστηριοτήτων (στο** **mail@dipe-anatol.att.sch.gr** **)** με το εξής περιεχόμενο:

***«Προκειμένου να εκδοθούν οι βεβαιώσεις υλοποίησης προγράμματος για κάθε εκπαιδευτικό, βεβαιώνεται ότι έχουν υποβληθεί ηλεκτρονικά τα απολογιστικά των παρακάτω εγκεκριμένων προγραμμάτων Σχολικών Δραστηριοτήτων ανά κατηγορία, τα οποία και ολοκληρώθηκαν:***

***Αγωγή Υγείας:*** *Τίτλος Προγράμματος…..,*

***Περιβαλλοντική Εκπαίδευση:……,***

***Πολιτιστικά Θέματα:…..***

***Σας ενημερώνουμε ότι δεν πραγματοποιήθηκαν τα κάτωθι προγράμματα:……………………».***

*Σας υπενθυμίζουμε ότι κατά το τρέχον σχ.έτος κάθε εκπαιδευτικός μπορούσε να συμμετέχει στην εκπόνηση έως 3 προγραμμάτων ενώ σε κάθε πρόγραμμα μπορούσαν να συμμετέχουν έως 3 εκπαιδευτικοί.*

**Η υποβολή των απολογιστικών και η αποστολή της βεβαίωσης του Διευθυντή πρέπει να ολοκληρωθεί μέχρι τις 30 Ιουνίου.**

Οι Υπεύθυνες είναι στη διάθεσή σας για κάθε βοήθεια, υποστήριξη, διευκρίνιση και παρατήρηση και σας ευχαριστούν για τη συμμετοχή σας στην υλοποίηση των προγραμμάτων Σχολικών Δραστηριοτήτων και για όλη τη συνεργασία κατά τη διάρκεια του φετινού σχολικού έτους.

Παρακαλούνται να λάβουν γνώση ενυπόγραφα οι εκπαιδευτικοί του σχολείου.

**Η Διευθύντρια**

**Δ/νσης Α/θμιας Εκπ/σης Ανατ. Αττικής**

**Βασιλική Ξυθάλη**